SAN FERNANDO CITY, La Union - Saanen a nakadanon pay a sibibiag iti pagagasan ti maysa a mister kalpasan a binugbog isuna ti nabayagen a kabusorna idiay Brgy. Camp 1, ili ti Rosario, La Union.
Binigbig ti Rosario Municipal Police Station ti biktima a ni Rogelio Lagmay bayat a ti suspek ket ni Roland Sanchez, nga agpada a 44-anyos, addaan asawa ken residente iti nasao a lugar.
Naamuan a nakiinom dagiti dua iti maysa a birthday party idi kellaat a nasuronda iti tunggal maysa.
Ditoy metten a nagdinnanog dagiti dua agingga a natalimudaw ni Lagmay ken naitaray iti pagagasan.
Nupay kasta, indeklara ti attending physician a dead on arrival ni Lagmay gapu iti kinakaro dagiti dunor ken litem iti bagina.
Kabayatanna, dagus met a naarestar ni Sanchez nga ita ket addan iti lock-up cell ti Rosario MPS.
ilo_Latn ilo_Latn ilo_Latn ilo_Latn ilo_Latn ilo_Latn